उस्ताद अल्ला रक्खा
उस्ताद अल्ला रक्खा कुरैशी (२९ अप्रैल १९१९ - ३ फरवरी २०००), अल्ला रक्खा के नाम से लोकप्रिय, एक भारतीय तबला वादक थे, वे हिंदुस्तानी शास्त्रीय संगीत में विशिष्ट स्थान रखते थे। वह सितार वादक रवि शंकर के लगातार संगतकार थे। उनके पुत्र जाकिर हुसैन एक प्रख्यात तबला वादक हैं।
रायचन्द बोराल
रायचन्द बोराल बाङ्ला एवं हिन्दी सिनेमा के विख्यात संगीतकार थे। इनके पिता स्वयं एक शास्त्रीय संगीतकार थे। अतः संगीत विरासत में पाने के बावजूद इन्होंने संगीत के विख्यात उस्तादों से शिक्षा पायी थी। इन्होंने ही पार्श्वगायन तकनीक की खोज करने में महत्वपूर्ण भूमिका निभायी थी। कुन्दनलाल सहगल जैसे सुप्रसिद्ध व्यक्तित्व को सिनेमा से जोड़ने का काम बोराल जी ने ही किया था। सिनेमा में इनके उत्कृष्ट योगदान के लिए सन् 1978 में उन्हें संगीत नाटक अकादमी सम्मान तथा उसी वर्ष के दादा साहब फाल्के सम्मान से सम्मानित किया गया।